सर्वार्थसिद्धि योग- होलिका दहन शाम 6:30 से 6:42 बजे तक
भास्कर संवाददाता | नागौर/रियां बड़ी
रंगोंका त्यौहार होली 12 को और धूलंडी 13 मार्च को धूमधाम श्रद्धा से मनाया जाएगा। होलिका दहन फाल्गुन शुक्ल पूर्णिमा 12 मार्च शाम गोधुली वेला में 6:30 से 6:42 बजे तक सर्वार्थसिद्धि योग में किया जा सकेगा। यह मुहूर्त शाम को प्रदोष युक्त और भद्रा रहित है। भद्रा सुबह 8:21 बजे तक और पूर्णिमा रात 8:24 बजे तक रहेगी। सर्वार्थसिद्धि योग में होलिका दहन से श्रेष्ठ और फलदायी रहेगी। 13 मार्च को अबीर-गुलाल से होली खेलेंगे।
पूर्णिमापर बन रहा है राजयोग का भी संयोग
12मार्च को राजयोग सुबह 6:45 से शाम 5:41 बजे तक रहेगा। सर्वार्थसिद्धि योग शाम 5:42 से 13 मार्च को 6:44 बजे तक रहेगा।
ज्योतिषियोंका अनुमान- मजबूत होगा सत्ता पक्ष
होलीपर बनने वाले सर्वार्थसिद्धि योग और राजयोग के विशेष संयोग का समाज के सभी वर्गों पर विशेष और सकारात्मक प्रभाव पड़ने की संभावना ज्योतिषि जता रहे हैं। ज्योतिषियों के अनुसार इस बार की होली वर्षभर व्यापारियों के लिए भी लाभदायक रहेगी। सरकारी नीतियों से व्यापारियों को उत्तम लाभ मिलने का अनुमान है। ज्योतिषियों का मानना है कि जमीन, मकान, बर्तन, आभूषण, मोटर वाहन और खाद्य सामग्री के व्यापार में लाभ प्राप्त होगा। विशेष संयोग से देश और प्रदेश की राजनीतिक समस्याओं से सरकार को निजात मिल सकती है। सत्ता पक्ष की स्थिति मजबूत होगी। किसानों के लिए भी होली का पर्व विशेष फलदायी होगा।
ज्योतिष उपाय से हो सकती हैं मनोकामनाएं पूरी
पं.गौड़ के अनुसार शास्त्रों में होली सिद्ध रात्रि मानी गई है। इस दिन किए गए प्रयोग से वर्षभर फल प्राप्त होने की संभावना रहती है। दुष्ट शक्ति और दुष्ट प्रवृति से बचने के लिए होली का पर्व ज्योतिष शास्त्र में श्रेष्ठ माना गया है। जातकों को अपनी राशि के अनुसार लकड़ी का एक टुकड़ा होली को अवश्य अर्पित करना चाहिए। शास्त्रों के अनुसार लकड़ी अर्पण होलिका को सात फेरे लगाने से सालभर परेशानियों से मुक्ति पाई जा सकती है।
धर्म-कर्म
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva